Diari Oficial de la Generalitat Valenciana


Sumari del DOGV 5945, del 02-02-2009 (2009/771)

ACORD de 25 de setembre de 2008, de la Comissió Territorial d'Urbanisme de València, relatiu a la modificació puntual número 5 del PGOU d'Alcàsser.
---------------------------------------------------------------------------------------------------------------------------------------------------

### Dades del document

Número de DOGV
:   5945

Data del DOGV
:   02-02-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/771


Data del document
:   25-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Alcàsser
    * pla d'urbanisme

ACORD de 25 de setembre de 2008, de la Comissió Territorial d'Urbanisme de València, relatiu a la modificació puntual número 5 del PGOU d'Alcàsser. [2009/771]  
En relació amb l'expedient remés per l'Ajuntament d'Alcàsser referit a la modificació puntual número 5 del PGOU del municipi es ressalten els següents:  
Antecedents  
U. Tramitació municipal  
La modificació es va sotmetre a informació pública per acord plenari de 10 de maig de 2007, i va ser publicada en el DOCV núm. 5545, de 29 de juny 2007, i en el periòdic Las Provincias de 29 de maig de 2007. Transcorregut el període d'exposició pública, sense que es presentaren al·legacions, el Ple de l'Ajuntament, en data 27 de setembre de 2007, va aprovar provisionalment el document i va acordar demanar l'aprovació definitiva d'aquest a la Comissió Territorial d'Urbanisme.  
Dos. Documentació del projecte  
El Projecte consta de memòria i plànol d'informació i d'ordenació.  
Tres. Objecte  
Es pretenen les següents modificacions puntuals:  
A) Ampliar la dotació d'equipaments docents existents per a satisfer les necessitats de places escolars actualment demanades en el municipi. L'esmentada ampliació es planteja a la parcel·la de titularitat pública adjacent a l'institut d'ensenyament secundari de l'avinguda de les Corts Valencianes, que posseeix la qualificació de zona verda de xarxa primària segons el pla vigent.  
Planejament vigent  
Superfície d'equipament docent 8.379,67 m²  
Superfície de zona verda 2.932,20 m²  
Total superfície dotacional 11.311,87 m²  
Modificació proposada  
Superfície d'equipament docent 11.311,87 m²  
Superfície de zona verda 0,00 m²  
Total superfície dotacional 11.311,87 m²  
B) Modificar les normes urbanístiques, ampliant el règim d'usos de la zona industrial contigua al nucli urbà i permetent, a més dels ja previstos, la implantació de l'ús hoteler. D'aquesta manera s'afig a la redacció actual de l'article 5.6.9.4 Condicions d'ús a les zones industrials, l'ús hoteler com a ús permés.  
Quatre. Tramitació autonòmica  
S'ha sol·licitat informe a la Conselleria de Cultura, Educació i Esport (DG de Règim Econòmic), que l'ha emés en sentit favorable el 27 de febrer de 2008.  
Cinc. Aigua i sanejament  
El 6 de febrer de 2008 l'Ajuntament va aportar informe favorable de la capacitat i suficiència de la xarxa d'abastiment d'aigua potable elaborat per Aguas de Valencia, SA, del qual es transcriu l'extracte següent:  
«El municipi d'Alcàsser es troba connectat al sistema bàsic metropolità de distribució d'aigua potable, des d'on s'abasteix en la seua totalitat.  
El consum mitjà diari durant l'any 2007 ha sigut de 1.700 m³/dia, inferior a la dotació concedida que ascendeix a la quantitat de 1.900 m³/dia.  
La prevista modificació puntual número 5 del Pla general d'Alcàsser, en l'àmbit de necessitats hidràuliques, preveu dues actuacions:  
1. Ampliació de la dotació d'equips docents en una parcel·la de 2.932 m² qualificada actualment de zona verda. L'experiència demostra que les necessitats per a aquest tipus d'ús (m² i places que s'han de crear) no superaran la quantitat de 70 m³/dia.  
2. Permetre l'ús hoteler a la zona industrial. A l'efecte de dotació no es considera cap increment ja que, d'acord amb la nostra experiència, la dotació industrial supera la que serà necessària en cas de canviar a ús hoteler una parcel·la d'ús industrial.  
Per tant, actualment el cabal disponible d'aquest sistema és suficient per a assumir la modificació puntual número 5 del Pla general d'Alcàsser.  
Per tant, tenint en compte aquesta última circumstància, emetem informe positiu sobre la capacitat dels recursos del municipi per a atendre les necessitats previstes en la modificació puntual número 5 del Pla general d'Alcàsser, i s'han tingut en compte les especificacions de punts de connexió a la xarxa existent, característiques i calibres de canonades i materials fixats, per a l'esmentada xarxa, en el Pla de previsions elaborat a aquest efecte per a tot el sòl urbà i urbanitzable de la població.»  
Amb data 23 de setembre de 2008 la Confederació Hidrogràfica del Xúquer ha emés informe favorable sobre aquest expedient.  
Sis. Planejament vigent  
Alcàsser disposa de Pla general, aprovat definitivament per la Comissió Territorial d'Urbanisme el 28 de maig de 1997.  
Set. Acord de la Comissió Informativa d'Urbanisme  
La Comissió Informativa d'Urbanisme en sessió de data 23 de maig de 2008, amb el vot favorable de tots els vocals presents, va fer la proposta següent: aprovar definitivament la modificació puntual número 5 del PGOU, després del dictamen del Consell Jurídic Consultiu.  
Fonaments jurídics  
Primer. Aspectes formals  
La tramitació ha sigut correcta de conformitat amb el que estableix l'article 83, per remissió de l'article 94.1 de la Llei 16/2005, de 30 de desembre, de la Generalitat Valenciana, urbanística valenciana (d'ara endavant LUV), quant a modificacions de plans.   
Segon. Valoració global  
El canvi de qualificació de zona verda de xarxa primària a equipament docent suposa una xicoteta reducció de la superfície total de zones verdes del municipi, la qual en el Pla general s'establia en 97.661 m²sòl. L'estàndard de zones verdes pertanyents a la xarxa primària, amb el potencial de població previst en el Pla general, està fixat en 5,8128 m² per habitant, superior al mínim exigit per l'article 52.2.a de la LUV, situat en 5 m² per habitant. Amb aquesta modificació aquesta ràtio se situaria en 5,5642 m². D'altra banda, la legislació urbanística vigent estableix un estàndard global de zones verdes de 10 m² per habitant (article 206 del ROGTU). Aquest estàndard no era exigible al planejament municipal en el moment de l'aprovació del Pla general d'Alcàsser i, per tant, no arriba als 10 m² per habitant per a la població potencial prevista d'11.795 habitants, si bé els metres quadrats de zona verda per habitant sí que sobrepassen els 10 m² si tenim en compte la població real actual (8.505 habitants), que se situa en 11,1380 m² de zona verda per cada habitant, segons es justifica en la memòria del projecte.   
La modificació de les reserves de sòl dotacional públic incloses en la xarxa primària queda limitada, segons els articles 52 i 94.2 LUV, a aquells casos que suposen una millora de l'equilibri del model urbanístic i dels requisits de qualitat, funcionalitat, capacitat i coherència que la llei estableix. D'acord amb això, la modificació proposada suposa un reequilibri en les dotacions previstes pel planejament general, i no suposa una disminució de la superfície dotacional en l'àmbit, i vetla per les necessitats reals del municipi en dotar-lo de més places escolars, amb l'ampliació de l'ús docent que es proposa.  
Pel que fa a la segona de les modificacions plantejades, no s'aprecia cap obstacle legal que impedisca l'aprovació autonòmica, conforme a l'article 85 de la LUV, en tant que la modificació proposada respon a l'interés públic local degudament justificat per la corporació, i l'assignació d'usos no globals afecta l'ordenació detallada, si bé correspondrà a l'Ajuntament vetlar pel compliment de les places d'aparcament segons l'ús que s'implante en cada parcel·la de conformitat amb els articles 209 i 210 ROGTU.  
Tercer. Informe favorable del Consell Jurídic Consultiu  
El 17 de juliol de 2008 el Ple del Consell Jurídic Consultiu emet dictamen 510/2008 amb la conclusió següent:  
«Per tot el que s'ha exposat, el Consell Jurídic Consultiu de la Comunitat Valenciana és del parer:  
Que el projecte de modificació puntual número 5 del Pla general del municipi d'Alcàsser és d'acord amb la legalitat urbanística, en tot allò que afecta les zones verdes previstes.»  
Quart. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva dels plans generals -i les seues modificacions- de municipis de menys de 50.000 habitants, de conformitat amb el que disposa l'article 10.a del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.   
No obstant això, la modificació comporta una diferent qualificació o ús urbanístic de zones verdes o espais lliures anteriorment previstos, per la qual cosa d'acord amb el que estableix l'article 94.4 de la LUV, la seua aprovació requereix l'informe favorable del Consell Jurídic Consultiu de la Comunitat Valenciana, en relació amb l'article 10.8.e de la Llei 10/1994, de 19 de desembre, de creació del Consell Jurídic Consultiu de la Comunitat Valenciana, el qual ha sigut emés en sentit favorable en data 17 de juliol de 2008.  
A la vista del que antecedeix, la Comissió Territorial d'Urbanisme de data 25 de setembre de 2008, per unanimitat, acorda: aprovar definitivament la modificació puntual número 5 del PGOU d'Alcàsser, d'acord amb la proposta formulada per la Comissió Informativa d'Urbanisme en sessió de 23 de maig de 2008 i l'informe favorable del Consell Jurídic Consultiu.  
Contra aquest acord, que no posa fi a la via administrativa, es pot interposar recurs d'alçada davant de la secretària autonòmica d'aquesta Conselleria, segons el que disposa l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini d'un mes comptador a partir de l'endemà de la data de recepció d'aquesta notificació.  
Si és procedent, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica d'aquesta Conselleria, en relació amb l'article 68.3c de la Llei 5/1983, de 30 de desembre, de Govern Valencià, i article 26 del Decret 92/2007, de 6 de juliol, del Consell de la Generalitat, el qual estableix l'estructura orgànica de la Presidència i de les conselleries de l'administració de la Generalitat, en el termini de dos mesos comptadors a partir de l'endemà de la data de recepció d'aquesta notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una Administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46.1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 25 de setembre de 2008.- La secretària de la Comissió Territorial d'Urbanisme: Concepción del Campo Ram de Viu.